JayJayThrowThrow/commonwealth-wiki-mix huggingface dataset:
Alfabeti

Alfabeti ni kiasi cha alama zinazotumiwa kuandika sauti za lugha fulani. Alama hizi hupatikana kama orodha kwa ufuatano uliokubaliwa, kwa mfano katika Kiswahili:

"a, b, ch, d, dh, e, f, g, gh, h, i, j, k, kh, l, m, mb, mv, n, nd, ng, ng', nj, ny, nz, o, p, r, s, sh, t, th, u, v, w, y, z"

Jina la "alfabeti" hutokana na mwandiko wa Kigiriki ambamo herufi mbili za kwanza ni α "alfa" na β "beta".

Alfabeti ni mtindo wa mwandiko uliosambaa duniani kote. Kwa lugha nyingi imechukua nafasi ya miandiko ya awali.

Alfabeti huonyesha sauti si maneno kamili - hii ni tofauti na mwandiko kama Kichina wenye alama kwa ajili ya neno lote.
Mifano ya Alfabeti

Alfabeti inayotumiwa zaidi kimataifa ni alfabeti ya Kilatini (au "alfabeti ya Kirumi"). Lakini kuna alfabeti nyingine kadhaa zinazojulikana kimataifa kama vile:
* Alfabeti ya Kigiriki hutumiwa kwa lugha ya Kigiriki.
* Alfabeti ya Kiarabu hutumiwa kwa Kiarabu, Kiajemi na Kiurdu.
* Alfabeti ya Kiebrania hutumiwa kwa Kiebrania na Kiyidish.
* Alfabeti ya Kisirili hutumiwa kwa lugha za Kislavoni kama Kirusi, Kibulgaria, Kiserbia na pia lugha za Asia ya Kati.

Mengine ni alfabeti kama vile ya Kikopti, ya Kigeorgia, ya Kiarmenia n.k.
Abugida

Aina za pekee za alfabeti ni miandiko ya "abugida". Hii inamaanisha namna ya kuandika ambako hakuna alama za pekee kwa ajili ya vokali. Kila alama ya konsonanti ina namna mbalimbali ya kuonekana kwa kuongeza alama ndogo inayoonyesha ni vokali ipi inayofuata. Mifano yake ni:
* Alfabeti ya Kiethiopia
* Devanagari au alfabeti ya Kihindi
Viungo vya nje

* Rhonda L. Hartell, Alphabets de Langues Africaines (Swahili: page 177)
Marejeo

Jamii:Mwandiko
Florida

Florida ni jimbo la Marekani la kujitawala katika kusini mashariki ya nchi. Umbo lake ni rasi inayoanza Marekani bara kuelekea Kuba. Upande wa magharibi ni maji ya ghuba ya Meksiko na upande wa mashariki maji ya Atlantiki. Upana wa rasi ni kati ya 160 hadi 200 km; upande wa kaskazini kabisa eneo la jimbo lapanuka kama kanda mwambaono wa ghuba ya Meksiko.

Florida imepakana na majimbo ya Marekani ya Georgia na Alabama. Nchi za Karibi za Kuba na Bahamas ni karibu.

Jina la Florida ni ya Kihispania, maana yake ni "yenye maua".
thumb|350px|Ramani ya Florida
Jiografia

Florida ina eneo la 137,374 km², ni nafasi ya 22 kati ya majimbo ya Marekani. Upande wa kusini wa rasi kuna kundi la visiwa la "Florida Keys" lenye umbo kama pinde vinavyounganishwa kwa madaraja. Kisiwa cha kusini kabisa ni "Key West" ambayo kipo kwa umbali wa 140 km pekee na Kuba.

Hakuna milima, na mahali pa juu kabisa pana kimo cha 105 m juu ya UB.

Mji mkuu wa jimbo ni Tallahassee, na Jacksonville ni mji mkubwa jimboni. Miji mingine mikubwa ni Tampa, Orlando na Miami. Orlando kuna maonyesho mashuhuri wa Disney Land. Florida ni pia mahali ambako makombora na vyombo vya angani vya Marekani hurushwa kwenye uwanja wa Cape Canaveral unaoitwa pia "Kituo cha Angani cha Kennedy".
Wakazi

Florida ni kati ya majimbo ya Marekani yenye wakazi wasio wachache ambao hawatumii Kiingereza kama lugha ya nyumbani; takriban 16% husema Kihispania.

Kuna wazee wengi kwa sababu ya hali ya hewa pasipo na baridi. Wazee wengi kutoka majimbo ya kaskazini wamependa kuhamia Florida ama kwa uzeeni au kununua makazi wanapokaa wakati wa baridi.
thumb|250px|Kurushwa kwa chombo cha angani kwenye kiwanja cha Cape Canaveral
Historia

Florida ilikaliwa na Waindio kabla ya kuja kwa Wazungu. Tarehe 2 Aprili 1513 Mhispania wa kwanza alifika Florida na kutangaza utawala wa Hispania juu ya rasi. Florida ilitawaliwa kama mkoa chini ya Ufalme Mdogo wa Hispania Mpya.

Baada ya vita ya miaka saba 1763 Hispania ilipaswa kuiachia Uingereza lakini 1783 rasi ilirudi Hispania. 1819 eneo la jimbo liliuzwa kwa Marekani.

3 Machi 1845 Florida ikawa jimbo la 27 la Marekani.
Majiji

* Tallahassee
* Jacksonville
* Key West
* Orlando
* Tampa
* Miami
* Saint Augustine
* Gainesville



Jamii:Ghuba ya Meksiko
Jamii:Majimbo ya Marekani
Moshi (mji)

Kwa maana tofauti ya jina hili angalia makala ya maana Moshi

unavyoonekana kutoka Moshi mjini|thumb]]
Mkuu wa Moshi|thumb]]
Moshi ni makao makuu ya Mkoa wa Kilimanjaro nchini Tanzania.
Wakazi

Kwa mujibu wa sensa ya mwaka 2012, mji huo una wakazi wapatao 184,292. Katika ile ya mwaka 2022 walihesabiwa 331,733 .

Kabila linaloongoza kwa idadi ya wakazi wa mji wa Moshi ni Wachagga wakifuatiwa na Wapare na makabila mengine yaliyohamia kutoka sehemu mbalimbali za Tanzania kama Wasambaa, Warangi n.k. Wachagga wanapenda vyakula vinavyopikwa kwa kutumia ndizi kama vile mtori, kitawa, na machalari.

Wakazi wengi wa Moshi ni wakulima, wafugaji na wafanyabiashara. Watu wengi wanakwenda Moshi kufanya kazi na kurudi nyumbani jioni.

Ukuaji wa mji wa Moshi hauendani na mipango halisi ya 'Mipango Miji'. Hii inatokana na kutokufuatiliwa kwa sheria mbalimbali zinazohusu uendelezaji wa miji.
Hali ya hewa

Moshi ni mji wenye baridi katika miezi ya Juni mpaka Agosti na joto katika miezi ya Oktoba hadi katikati ya Januari.
Utalii

Mji wa Moshi una mandhari nzuri ya kuvutia watalii. Watalii hupenda sana mji wa Moshi kwa sababu ya mlima Kilimanjaro na huduma muhimu kama mahoteli na usafiri.

Kampuni nyingi za utalii zimekuwa zikiendesha shughuli zake miaka na miaka. Shughuli kuu za utalii zikiwa ni kupanda mlima Kilimanjaro na kwenda mbuga za wanyama kama vile Serengeti, Ngorongoro, Tarangire na Ziwa Manyara.
Elimu

Mji wa Moshi una vyuo vikuu vinne:
*MUCCoBS (Moshi University College Of Cooperative and Business Studies) ambacho ni chuo kikuu kishiriki cha Sokoine University of Agriculture (SUA) ya Morogoro
*MWUCE (Mwenge University College Of Education) ambacho ni chuo kikuu kishiriki cha SAUT (St. Augustine University - Mwanza)
*KCMC Medical School chini ya Chuo Kikuu cha Tumaini
*OUT (The Open University of Tanzania) ambacho ni tawi la chuo chenye jina hilohilo chenye makao yake makuu jijini Dar es Salaam
Utawala

Kiutawala mji wa Moshi ni wilaya ya Mkoa wa Kilimanjaro. Ndani yake kuna kata 15 ambazo ni Bondeni, Kaloleni, Karanga, Kiboroloni, Kiusa, Korongoni, Longuo, Majengo, Mawenzi, Mji Mpya, Msaranga, Njoro, Pasua, Rau na Kilimanjaro.
Marejeo


Jamii:Miji ya Tanzania
Jamii:Mkoa wa Kilimanjaro
M
Jamii:Wilaya ya Moshi Mjini
Wilaya ya Mwanga

Kwa matumizi mengine ya jina hili tazama hapa

thumb|250px|Mahali pa Mwanga (kijani kilichokolea) katika mkoa wa Kilimanjaro.
Wilaya ya Mwanga ni wilaya mojawapo ya Mkoa wa Kilimanjaro nchini Tanzania.

Katika sensa ya mwaka 2012, idadi ya wakazi wa wilaya hiyo ilihesabiwa kuwa 131,442. Katika ile ya mwaka 2022 walihesabiwa 148,763 .
Marejeo
Viungo vya nje

*Taarifa juu ya "Declining coffee economy and low population growth in Mwanga district, Tanzania"


M
Wilaya ya Same

250px|thumb|Wilaya ya Sama ndani ya Mkoa wa Kilimanjaro
thumb|250px|Mahali pa Same (kijani kilichokolea) katika mkoa wa Kilimanjaro.
Wilaya ya Same ni wilaya mojawapo kati ya wilaya 7 za Mkoa wa Kilimanjaro nchini Tanzania.

Katika sensa ya mwaka 2012, idadi ya wakazi wa wilaya hiyo ilihesabiwa kuwa 269,807. Katika ile ya mwaka 2022 walihesabiwa 300,303 .

Wilaya hii imepakana upande wa kazkazini na Wilaya ya Mwanga na nchi jirani ya Kenya, upande wa kusini na Mkoa wa Tanga na upande wa magharibi na Mkoa wa Manyara. Makao makuu yapo Same Mjini.

Upande wa kusini wa Milima ya Pare upo ndani ya wilaya pamoja na sehemu ya Hifadhi ya Mkomazi.

Njia ya reli ya Usambara inapita wilayani.
Marejeo
Viungo vya Nje

* Same Profile, Kilimanjaro Region website


S
Wilaya ya Kilosa

Kwa maana nyingine za jina angalia hapa Kilosa

thumb|250px|Mahali pa wilaya ya Kilosa (kijani cheusi) katika mkoa wa Morogoro (kabla haijamegwa).
Wilaya ya Kilosa ni wilaya mojawapo ya Mkoa wa Morogoro, Tanzania, yenye Postikodi namba 674.

Katika sensa ya mwaka 2002, idadi ya wakazi wa wilaya hiyo ilihesabiwa kuwa 489,513 . Katika ile ya mwaka 2022 walihesabiwa 617,032 (baada ya kumegwa ili kuanzisha wilaya ya Gairo).
Marejeo
Viungo vya nje

*Tovuti ya Halmashauri ya Wilaya ya Kilosa


K
Morogoro Vijijini

thumb|250px|Mahali pa Morogoro Vijijini (kijani cheusi) katika mkoa wa Morogoro (kijani) na Tanzania kwa jumla kabla ya kumegwa ili kuanzisha wilaya ya Mvomero.
Wilaya ya Morogoro ni wilaya mojawapo ya Mkoa wa Morogoro nchini Tanzania yenye Postikodi namba 67200.

Katika sensa ya mwaka 2002, idadi ya wakazi wa wilaya hiyo ilihesabiwa kuwa 263,920 . Katika ile ya mwaka 2022 walihesabiwa 387,736 .

Makabila ya wilaya hii ni Waluguru, Wabati, Wakutu, Wandengereko na mengine kutoka mikoa mbalimbali ya Tanzania, kama vile Waha, Wasukuma na Wanyaturu.

Morogoro vijijini kuna vijiji vingi vikiwemo Matombo, Mvuha na Kisaki ambavyo vina maliasili nyingi, ikiwemo misitu na madini.

Ni wilaya yenye utajiri mkubwa wa hali ya hewa inayoruhusu mazao yote kustawi: kwa mfano, yale ya joto hustawi maeneo ya bondeni, na ya baridi sehemu za milimani.

Ni chanzo cha mito inayonywesha mikoa ya Dar-es-Salaam na Pwani. Lakini asilimia kubwa ya wakulima hulima bila faida: hubeba mizigo kwenda sokoni kwa umbali mrefu zaidi ya kilometa 25.

Miradi ya umeme inaendelea kushughulikia Morogoro vijijini tofauti na miaka ya nyuma ambapo umeme ulikuwa eneo la Ngerengere jeshini pekee.

Mbali na miradi ya umeme kupitia mpango wa REA, barabara zimeanza kuwekewa lami kwenye maeneo korofi, hivyo kufanya makao makuu ya wilaya kuweza kufikika kwa urahisi kipindi chote cha mwaka.

Shule zina upungufu mkubwa wa walimu, baadhi ya shule huwa vigumu kuzifikia kutokana na miinuko mikali, hivyo kufanya ukaguzi kutokuwepo kabisa au kufanyika mara chache na kupelekea changamoto nyingi kwenye sekta ya elimu ikiwemo walimu kutopenda kufanya kazi kwenye maeneo yasiyofikika kwa urahisi.
Marejeo

M
Wilaya ya Ulanga

Kwa matumizi tofauti ya jina hili tazama Ulanga (madini)

thumb|250px|Mahali pa wilaya ya Ulanga katika mkoa wa Morogoro kabla ya kumegwa ili kuanzisha [[Wilaya ya Malinyi.]]
Wilaya ya Ulanga ni wilaya mojawapo ya Mkoa wa Morogoro, Tanzania, yenye Postikodi namba 676.

Katika sensa ya mwaka 2002, idadi ya wakazi wa wilaya hiyo ilihesabiwa kuwa 194,209 walioongezeka kuwa 265,203 wakati wa sensa ya mwaka 2012. Katika ile ya mwaka 2022, baada ya wilaya kumegwa, walihesabiwa 232,895 .

Makao makuu ya wilaya yapo Mahenge Mjini.
Marejeo

U
Anna Margareth Abdallah

Anna Margareth Abdallah (alizaliwa 26 Julai 1940) ni mwanasiasa wa Chama cha Mapinduzi na aliwahi kuwa mbunge wa viti maalumu kwa kipindi cha mwaka 2010 hadi mwaka 2015.
Maisha

Anna Margareth Abdallah alipata shahada yake ya kwanza ya mambo ya sosholojia katika chuo kikuu cha Missouri (University of Missouri) kilichopo huko Columbia nchini Marekani mnamo mwaka 1963.

Mwaka 1967 alipata diploma yake ihusuyo Uchumi wa nyumbani (kiing.Home Economics) kutoka Chuo kikuu cha London kilichopo Uingereza.

Abdallah ni mwanachama wa chama tawala CCM. Aliwahi kuwa mbunge kwa mara yake ya kwanza mnamo mwaka 1975, ambapo kwa wakati huo kulikuwa na wabunge wanawake watano tu katika bunge zima la Jamhuri ya Muungano wa Tanzania. A qualified nurse,

Abdallah pia aliwahi kuwa Waziri wa Afya kwa kipindi cha 2000-2005

Nyadhifa nyingine za serikali alizowahi kuzifanyia kazi ni pamoja na Waziri wa Kazi (1995-200), Waziri wa maendeleo ya kilimo na mifugo (1991) na waziri wa serikali za mitaa, maendeleo ya jamii na masoko shirikishi.

Pia Abdallah alikuwa ndiye mwanamke wa kwanza kuwa mwenyekiti wa kamati ya ulinzi na usalama..Aliwahi pia kuwa mwenyekiti wa umoja wa wanawake watanzania kutoka mwaka 1994-2008.

Mnamo mwaka 1991, alisaidia kuhamasisha mtandao wa watu watengeneza amani (Creators of Peace (CoP)) katika mkutano uliofanyikia Hotel ya Caux (conference centre in Caux) nchini Uswisi.Mtandao huo ulikuwa ni mkubwa ulimwenguni kote wenye uliowataka watu kila mmoja kuwa na kaulimbiu ya kutengeneza amani popote tulipo,mioyoni mwetu,nyumbani mwetu,mahali tufanyiapo kazi na katika jamii’’.Tangu hapo mtandao wa CoP umekua ukienea katika mataifa mbalimbali duniani hasa katika bara la Afrika ambapo nchi za (Afrika Kusini, Burundi, Kenya, Rwanda, Uganda, Sudani Kusini, Sudan, Cameroon, Nigeria, Tanzania n.k) ni miongoni mwa nchi zinazo unga mkono na kuendeleza mtandao huo.
Marejeo
Juma Jamaldin Akukweti

Juma Jamaldin Akukweti (20 Septemba 1947 - 4 Januari 2007) alikuwa Waziri nchini Tanzania, Ofisi ya Waziri Mkuu, pia alikuwa Mbunge katika Bunge la Tanzania.
Kifo chake

Akukweti alifariki dunia kwa majeraha aliyopata kutokana na ajali ya ndege iliyotokea Mbeya, tarehe 16 Desemba mwaka 2006, na kufariki dunia tarehe 4 Januari ya mwaka 2007.
Tanbihi

Jamii:Waliozaliwa 1947
Jamii:Waliofariki 2007
Jamii:Wanasiasa wa Tanzania
Wilaya ya Ukerewe

thumb|250px|Mahali pa visiwa vya Ukerewe (kijani kilichokoza) katika mkoa wa Mwanza kabla ya kumegwa.
Wilaya ya Ukerewe ni wilaya mojawapo kati ya 8 za Mkoa wa Mwanza.

Eneo la wilaya hiyo liko kwenye visiwa vya ziwa Viktoria Nyanza, hasa visiwa viwili vikubwa vya Ukerewe na Ukara pamoja na visiwa vidogo kama vile Kweru, Goziba, Sizu, Irugwa, Kerebe na vingine vingi.
Wakazi

Katika sensa ya mwaka 2002, idadi ya wakazi wa wilaya hiyo ilihesabiwa kuwa 261,944 na katika ile ya mwaka 2022 walihesabiwa 387,815 .

Wilaya ya Ukerewe ina makabila makuu matatu ambayo ni Wakerewe, Wakara na Wajita. Kabila kuu zaidi ni la Wakerewe ambalo ndilo jina la kisiwa kikuu pia. Wakara wanapatikana nje kidogo ya kisiwa hicho katika kisiwa cha Ukara. Halafu kuna Wajita ambao asili yao ni mkoa wa Mara.
Watu maarufu

Ukerewe umewahi kutoa viongozi wakubwa serikalini kama Pius Msekwa, spika wa bunge mstaafu, Gertrude Mongella na wengine wengi. Pia uliwahi kutoa padri wa kwanza mzawa wa Kanisa Katoliki aliyeitwa padri Chipanda lakini pia ni eneo lililojengwa ghorofa la kwanza na mtu Mweusi.
Usafiri

Usafiri ni wa aina kuu mbili: usafiri wa majini na wa ardhini ambao huwarahisishia wakazi wa eneo hili kufanya kazi na shughuli mbalimbali za maendeleo katika wilaya yao.
Uchumi

Ukerewe unasifika kwa kutoa matunda aina ya machungwa ambayo wananchi wake huyatumia kula na kama biashara ili kujiongezea kipato.
Marejeo
Viungo vya nje

*Ramani ya Ukerewe na Ukara
*Habari za Ukerewe


U
Sengerema

thumb|Maeneo baadhi ya sengerema Mjini mwanza
Sengerema ni mji mdogo na makao makuu ya wilaya ya Sengerema katika Mkoa wa Mwanza.

Katika sensa ya mwaka 2002, idadi ya wakazi wa kata ya Sengerema ilihesabiwa kuwa 49,806 .

Eneo la mji wa Sengerema limegawiwa kwa kata nne za Ibisabageni, Mwabaluhi (Mwambului), Nyampulukano na Nyatukala.

Hii kata ndogo imesheheni miundombinu tofauti ikiwemo hospitali ijulikanayo kama Mision hospital, shule zilizobobea kwa ajili ya kutoa elimu, pia Telecentre Wilayani Sengerema kwenye makutano ya barabara za Kamanga na Busisi.


S
Jamii:Wilaya ya Sengerema
Nyamagana

thumb|Eneo la Wilaya ya Nyamagana ndani ya Mkoa wa Mwanza.
Nyamagana ni kata na kitovu cha Manisipaa ya Nyamagana katika Mkoa wa Mwanza, Tanzania. Msimbo wa posta ni 33108.

Katika sensa ya mwaka 2022 wakazi wa kata walihesabiwa kuwa 5,033 . Wakati wa sensa iliyofanyika mwaka wa 2012, kata ilikuwa na wakazi wapatao 5,807 waishio humo.
Marejeo

Jamii:Manisipaa ya Nyamagana
Jamii:kata za Mkoa wa Mwanza
Ilemela

Kwa matumizi mengine ya jina hili tazama hapa

thumb|Eneo la Wilaya ya Ilemela ndani ya Mkoa wa Mwanza.
Ilemela ni kata ya Manisipaa ya Ilemela (sehemu ya Jiji la Mwanza) katika Mkoa wa Mwanza, Tanzania. Msimbo wa posta ni 33203.

Katika sensa ya mwaka 2022 wakazi wa kata walihesabiwa kuwa 26,091 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 43,244 waishio humo.
Marejeo

Jamii:Manisipaa ya Ilemela
Jamii:kata za Mkoa wa Mwanza
Nuru Awadhi Bafadhili

Nuru Awadhi Bafadhili (amezaliwa 22 Novemba 1952) ni Mbunge katika Bunge la Tanzania kupitia Chama cha Wananchi CUF kutokea jiji la Tanga.

Kitaaluma ni Mwalimu aliyestaafu. Ni Mjumbe wa Baraza Kuu la Uongozi Taifa - CUF, Mjumbe wa Mkutano Mkuu Taifa - CUF, na Mjumbe wa Baraza Kuu Taifa CUF, pia ni mlezi kichama wa Kanda ya Pwani ambayo inajumuisha mikoa ya Dar es Salaam, Pwani, na Bagamoyo.
Tanbihi
Chanzo

* Tovuti ya Bunge la Tanzania


Jamii:Wanasiasa wa Tanzania
Jamii:Wanasiasa wanawake Tanzania
Wilaya ya Serengeti

thumb|250px|Mahali pa Serengeti (kijani cheusi) katika mkoa wa Mara.
Wilaya ya Serengeti ni wilaya mojawapo kati ya 9 za Mkoa wa Mara yenye postikodi namba 31600.

Katika sensa ya mwaka 2012, idadi ya wakazi wa wilaya hiyo ilihesabiwa kuwa 249,420 na katika ile ya mwaka 2022 walihesabiwa 340,349 .

Sehemu kubwa ya wilaya ni eneo la hifadhi ya Serengeti iliyo mashuhuri kote duniani.

Makao makuu ya wilaya yapo Mugumu mjini.
Marejeo

S
Batilda Salha Burian

Batilda Salha Burian (alizaliwa 19 Oktoba 1965) ) ni Mbunge katika Bunge la Tanzania. Aliingia 2005 kwa kiti cha wanawake kupitia chama cha CCM.

Alisoma shahada ya uhasibu kwenye Chuo Kikuu cha Dar es Salaam akaajiriwa na Kanisa la Kiinjili la Kilutheri Tanzania kama naibu katibu mkuu. Kanisa lilimruhusu kuendelea na masomo yake huko Uingereza kwenye vyuo vikuu vya Sussex na London alipoongeza astashahada ya uhasibu na PhD.

mnamo mwaka 1994 - 1997 aliajiriwa na Ofisi ya Rais akaendelea na shughuli mbalimbali serikalini.

Mwaka 2005 alipewa kiti cha wanawake bungeni akawa waziri msaidizi baadaye waziri. Tangu Februari 2008 amekuwa waziri wa mazingira katika ofisi ya Makamu wa Rais. Mnamo 2015-2016 alikuwa balozi wa Tanzania nchini Japan.
Tanbihi
Viungo vya Nje

* Parliament of Tanzania website
Felister Aloyce Bura

Felister Aloyce Bura (amezaliwa 9 Novemba 1959) ni Mbunge katika Bunge la Tanzania, viti maalum vya wanawake. Alichaguliwa mara ya kwanza mwaka 2005 akarudishwa mwaka 2010 na 2015.

Alipata elimu yake ya msingi katika shule ya msingi Saye (1967 - 1973) na elimu ya sekondari katika shule ya sekondari Tarime (1974 - 1977).
Marejeo




Jamii:Wanasiasa wa Tanzania
Jamii:Bunge la Tanzania
Jamii:Wanasiasa wanawake Tanzania
Joel Nkaya Bendera

Joel Nkaya Bendera (* 30 Mei 1950 + 6 Desemba 2017) alikuwa mwanasiasa na Mbunge katika Bunge la Tanzania.

Bendera alikuwa kocha msaidizi wa timu ya taifa ya Tanzania Taifa Stars katika miaka ya 1980 .

Aliingia katika siasa kama mbunge wa Korogwe akawa Naibu Waziri wa Habari, Utamaduni na Michezo katika serikali ya Mizengo Pinda.

Alihudumia kama Mkuu wa Mikoa ya Morogoro na Manyara. Mwezi wa Oktoba 2017 alistaafishwa na rais John Magufuli akaendelea kuwa mbunge wa Tanga hadi kifo chake.
Marejeo


Jamii:Wanasiasa wa Tanzania
Bukombe

thumb|Ramani inayoonyesha eneo la Wilaya ya Bukombe ndani ya Mkoa wa Geita
Bukombe ni mji mdogo na makao makuu ya wilaya ya Bukombe katika Mkoa wa Geita (Tanzania).

Katika sensa ya mwaka 2022 wakazi wa kata walihesabiwa kuwa 18,302 . Wakati wa sensa iliyofanyika mwaka wa 2012, kata ilikuwa na wakazi wapatao 11,706 waishio humo. Msimbo wa posta ni 30501.

Uchumi wa Bukombe unategemea hasa uchimbaji wa madini.
Marejeo

Jamii:Wilaya ya Bukombe
Jamii:kata za Mkoa wa Geita
Wilaya ya Maswa

thumb|250px|Mahali pa Maswa (kijani) katika mkoa wa Shinyanga kabla ya [[mkoa huo kumegwa mnamo Machi 2012.]]
Wilaya ya Maswa ni wilaya mojawapo kati ya 6 za Mkoa wa Simiyu.

Eneo la wilaya ni kilomita za mraba 3,398 na kati yake km2 2,375 zinafaa kwa kilimo, nyingine ni misitu na milima.

Katika sensa ya mwaka 2012, idadi ya wakazi wa wilaya hiyo ilihesabiwa kuwa 344,125. Katika sensa ya mwaka 2022 wakazi walihesabiwa 427,864 .

Misimbo ya posta katika wilaya hii inaanza kwa 393...
Marejeo
Viungo vya Nje

*Rice Production in the Maswa District, Tanzania and its Contribution to Poverty Alleviation, mwaka 2007, ISBN:9987-449 - 38 - 7 (pamoja na maelezo kuhusu wilaya)
*Introduction of ox-drawn weeders in Maswa District, Shinyanga Region, Tanzania
*Blogu na picha za Buyibuyi na Iyogelo
Tanbihi

M
Mjini (Shinyanga)

thumbnail|right|300px|Soko la mbao lililopo Shinyanga Mjini.
Mjini ni kata ya Manisipaa ya Shinyanga katika Mkoa wa Shinyanga, Tanzania, yenye msimbo wa posta 37101.

Katika sensa ya mwaka 2022 wakazi wa kata walihesabiwa kuwa 3,898 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 5,402 waishio humo.
Marejeo

Jamii:kata za Mkoa wa Shinyanga
Jamii:Wilaya ya Shinyanga Mjini
John Zefania Chiligati

John Zefania Chiligati (amezaliwa 14 Oktoba 1950) ni Mbunge katika Bunge la Tanzania tangu mwaka wa 2000. Katika serikali ya Rais Jakaya Kikwete, Chiligati ni Waziri wa Ardhi. Mwaka wa 1986 alipata shahada ya pili katika somo la uendeshaji (administration) kutoka Chuo Kikuu cha Dar es Salaam.
Chanzo

* Wasifu ya Chiligati ktk tovuti ya Bunge
* Tovuti ya Bunge la Tanzania


Jamii:Waliozaliwa 1950
Jamii:Wanasiasa wa Tanzania
Mathias Meinrad Chikawe

Mathias Meinrad Malome Chikawe (amezaliwa 30 Mei 1951) ni Mbunge wa jimbo la Nachingwea katika Bunge la Tanzania, awamu ya 2005 hadi 2010. Anatokea katika chama cha CCM. Katika serikali ya Rais Jakaya Kikwete, Chikawe alikuwa Waziri wa Sheria. Mwaka wa 1982 alipata shahada ya tatu katika somo la sheria ya kimataifa huko Uholanzi.
Tazama pia

* Wabunge wa Tanzania
Marejeo
Viungo vya nje

* Wasifu ya Chikawe ktk tovuti ya Bunge
* Tovuti ya Bunge la Tanzania


Jamii:Waliozaliwa 1951
Jamii:Watu walio hai
Jamii:Wanasiasa wa Tanzania
John Momose Cheyo

John Momose Cheyo ni Mbunge katika Bunge la Tanzania.

John Cheyo ni mojawapo wa viongozi wakongwe wa vyama vya upinzani Tanzania. Cheyo alipata umaarufu sana nchini Tanzania katika kinyanganyiro cha uchaguzi wa 1995 ambapo alisema kwa ufupi kwamba sera zake ni "kuwajaza watanzania mapesa". Hii ilikuwa ni sera inayokaribishwa sana kwa sababu wakati huo maisha yamekuwa ni magumu sana kwa watanzania wengi na nchi zingine za dunia ya tatu. Shida kubwa ni kwamba alishindwa kujieleza kuwa hayo mapesa angeyatoa wapi ilihali nchi inamadeni kama ilivyo nchi nyingi za dunia ya tatu
Chanzo

* Tovuti ya Bunge la Tanzania


Jamii:Wanasiasa wa Tanzania
Igunga

thumb|Ramani ya Wilaya ya Igunga katika Mkoa wa Tabora, Tanzania.
Igunga ni kata iliyo makao makuu ya Wilaya ya Igunga katika Mkoa wa Tabora, Tanzania, yenye postikodi namba 45601.

Katika sensa ya mwaka 2022 wakazi wa kata walihesabiwa 82,768 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 51,172 waishio humo.

Igunga ni kati ya maeneo ambako imani ya ushirikina inaleta matatizo ya mauaji ya kiholela ya watu wanaoshukiwa kuwa wachawi.
Marejeo
Viungo vya nje

*Taarifa juu ya ugomvi kutokana na hofu ya uchawi


Jamii:kata za Mkoa wa Tabora
Jamii:Wilaya ya Igunga
Sikonge

thumb|Ramani ya Wilaya ya Sikonge katika Mkoa wa Tabora, Tanzania.
Sikonge ni kata iliyo makao makuu ya wilaya ya Sikonge katika Mkoa wa Tabora nchini Tanzania yenye postikodi namba 45300.

Katika sensa ya mwaka 2022 wakazi wa kata walihesabiwa 21,298 . Wakati wa sensa iliyofanyika mwaka wa 2012, kata ya Sikonge ilikuwa na wakazi wapatao 17,140 waishio humo.

Sikonge kama mji umegawanyika katika sehemu kuu mbili, Misheni na Madukani. Upande wa Misheni ni sehemu walipojenga Wakristo wa Moravian kanisa lao na misheni yao yaani shule, hospitali na chuo cha uuguzi. Shule yao ya sekondari iko upande wa Madukani. Hamna mgawanyiko maalumu wa Wakristo na Waislamu.

Ila Madukani ni sehemu wanapokaa Waarabu wengi na maduka yao na hiyo imepelekea sehemu hiyo iitwe hivyo. Upande huo pia kuna mahakama, benki, kanisa la Wakatoliki na shule ya sekondari Mbirani. Hiyo ni shule ya siku nyingi sana na ilikuwa ikiitwa Middle School, hivyo wasomi wengi kutoka Sikonge utakuta walisoma hapa. Baadaye ilitaifishwa na kuwa shule ya msingi na si miaka mingi sana ilirudishwa kwa Wamoravian na wakaifanya kuwa shule ya sekondari. Serikali ilijenga shule nyingine mpya na shule hiyo ikachukua jina hilohilo na Mbirani, huku sekondari ikiitwa Sikonge Secondary School.
Marejeo

Jamii:Wilaya ya Sikonge
Jamii:kata za Mkoa wa Tabora